**AIŠKINAMASIS RAŠTAS**

**TARYBOS SPRENDIMO PROJEKTUI**

**DĖL PRITARIMO DALYVAUTI REGIONO PROJEKTE „GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS REKONSTRAVIMAS IR PLĖTRA KLAIPĖDOS MIESTE“**

**1. Sprendimo projekto esmė, tikslai ir uždaviniai.**

Teikiamame Tarybos sprendimo projekte prašoma pritarti projektinio pasiūlymo teikimui Regioninės plėtros departamentui prie vidaus reikalų ministerijos Klaipėdos apskrities skyriui dėl projekto įtraukimo į regiono projektų sąrašą ir Klaipėdos miesto savivaldybės administracijos dalyvavimui projekte partnerio teisėmis pagal 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę Nr.05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ (toliau– Priemonė). Priemonės tikslas – padidinti vandens teikimo ir nuotekų tvarkymo paslaugų prieinamumą, ir sistemos efektyvumą.

*Projekto remiamos veiklos:*

1. Geriamojo vandens tiekimo tinklų rekonstrukcija ir (arba) nauja statyba;

2. Geriamojo vandens gerinimo įrenginių rekonstrukcija ir (ar) nauja statyba;

3. Nuotekų surinkimo tinklų rekonstrukcija ir (arba) nauja statyba;

4. Nuotekų valymo įrenginių rekonstrukcija ir (arba) nauja statyba;

*Galimi pareiškėjai* – vandens tiekimo ir nuotekų tvarkymo įmonės.

*Galimi partneriai* – savivaldybių administracijos.

Projektų atranka pagal Priemonę atliekama regiono projektų planavimo būdu.

Projektinio pasiūlymo Regioninės plėtros departamentui prie vidaus reikalų ministerijos Klaipėdos apskrities skyriui teikėjas – Klaipėdos miesto savivaldybės administracija.

Projekto įgyvendinimo trukmė – ne ilgesnė kaip 36 mėn. nuo projekto sutarties sudarymo dienos.

**2. Projekto rengimo priežastys ir kuo remiantis parengtas sprendimo projektas**

Šis sprendimo projektas rengiamas, atsižvelgiant į gautą AB „Klaipėdos vanduo“ 2016-01-08 raštą Nr.2016/S.01-87 „Dėl regiono projekto „Geriamojo vandens tiekimo ir nuotekų tvarkymo infrastruktūros rekonstravimas ir plėtra Klaipėdos mieste“, kuriuo finansavimas gali būti skiriamas pagal 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę Nr.05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“. AB „Klaipėdos vanduo“ kreipėsi į Klaipėdos miesto savivaldybės administraciją su prašymu apsvarstyti galimybę jungtinės veiklos pagrindu gauti paramą projektui ir priimti miesto taryboje atitinkamus sprendimus.

Projektas „Geriamojo vandens tiekimo ir nuotekų tvarkymo infrastruktūros rekonstravimas ir plėtra Klaipėdos mieste“ yra įtrauktas į Klaipėdos regiono 2014-2020 metų plėtros planą, patvirtintą Klaipėdos regiono plėtros tarybos 2015 m. spalio 16 d. sprendimu Nr.51/3S-21 (pakeitimas 2015-12-16 Nr. 51/3S-23).

LR vidaus reikalų ministro 2014-12-22 įsakymu Nr. IV-893 patvirtintame iš Europos Sąjungos struktūrinių fondų lėšų bendrai finansuojamų regiono projektų atrankos tvarkos apraše (toliau – Aprašas) reglamentuojama iš Europos Sąjungos struktūrinių fondų lėšų bendrai finansuojamų regionų projektų atranka, siūlomų finansuoti regionų projektų sąrašų sudarymas, tvirtinimas ir keitimas. Šiame Apraše numatyta, siekiant, kad projektas būtų įtrauktas į regiono projektų, siūlomų bendrai finansuoti iš ES struktūrinių fondų lėšų, sąrašą, savivaldybių vykdomoji institucija, gavusi Regiono plėtros departamento prie Vidaus reikalų ministerijos teritorinio skyriaus kvietimą teikti projektinį pasiūlymą dėl regiono projektų įgyvendinimo, iki kvietime nustatytos datos Regiono plėtros tarybai turi pateikti projektinį pasiūlymą pagal patvirtintą formą. Kartu su projektiniu pasiūlymu turi būti pateikta sąnaudų naudos analizės rezultatų skaičiuoklė, investicijų projektas ir išnagrinėtos alternatyvos.

Jeigu projektinis pasiūlymas atitiks reikalavimus ir projektas bus įtrauktas į regiono projektų sąrašą, AB „Klaipėdos vanduo“ bus suteikta galimybė teikti paraišką projekto finansavimui ES lėšoms gauti. Prie paraiškos turi būti pridedama jungtinės veiklos (partnerystės) sutarties kopija. Todėl kuo skubiau turi būti priimti sprendimai dėl partnerio dalyvavimo projekte bei kiti susiję sprendimai.

Projektinių pasiūlymų pateikimo terminas – kovo mėn. 18 d. (planuojamas)

**3. Kokių laukiama rezultatų**

Įgyvendinant projektą „Geriamojo vandens tiekimo ir nuotekų tvarkymo infrastruktūros rekonstravimas ir plėtra Klaipėdos mieste“ siekiami rodikliai:

– *rekonstruotų* vandens tiekimo ir nuotekų surinkimo tinklų ilgis, km –17,172;

*– gyventojai*, kuriems teikiamos vandens tiekimo paslaugos naujai pastatytais geriamojo vandens tiekimo tinklais – 214;

*– gyventojai*, kuriems teikiamos paslaugos naujai pastatytais nuotekų surinkimo tinklais – 214.

Projekto įgyvendinimas reikšmingas tuo, kad dalis Klaipėdos miesto gyventojų įgis galimybę naudotis centralizuotai teikiamomis vandens tiekimo ir nuotekų šalinimo paslaugomis bei higienos normas atitinkančiu geriamuoju vandeniu, bus pagerinta paslaugų teikimo kokybė.

**4. Sprendimo projekto metu gauti specialistų vertinimai**

**5. Išlaidų sąmatos, skaičiavimai, reikalingi pagrindimai ir paaiškinimai**

AB „Klaipėdos vanduo“ 2016-01-08 raštas Nr.2016/S.01-87, kopija, 2 lapai;

**6. Lėšų poreikis sprendimo įgyvendinimui**

Klaipėdos regiono 2014-2020 metų plėtros plane pagal priemonę 1.2.1.5.1 „Renovuoti ir plėtoti geriamojo vandens tiekimo ir nuotekų tvarkymo sistemas“ projekto „Geriamojo vandens tiekimo ir nuotekų tvarkymo infrastruktūros rekonstravimas ir plėtra Klaipėdos mieste“ vertė – 4.118 928,27 Eur Iš jų: ES lėšos – 2 059464,14 Eur; Kitos viešosios lėšos – 2 059464,14 Eur

**7. Galimo teigiamos ar neigiamos sprendimo priėmimo pasekmės**

Neigiamų sprendimo priėmimo pasekmių nenumatoma.

Teigiamos pasekmės – pritrauktos ES fondų lėšos miesto plėtros projektų įgyvendinimui.

Projektų skyriaus vedėja Elona Jurkevičienė